මෙහෙයුම් කමිටු වාර්තාවෙන් පසු ව්‍යවස්ථා කෙටුම්පත් කිරීමේදී අත්‍යවශ්‍ය අංගයක් වනුයේ විධායකධූරය අහෝසිකර පාර්ලිමේන්තුවේ මැතිවරණ ක්‍රමය 60% - 40% අනුපාතයට පැවැත්වූවිට කිසිම තනි දේශපාලන පක්ෂයකට බලය ලබාගත නොහැකි වනු ඇතැයි අමාත්‍ය සුසිල් ප්‍රේමජයන්ත පවසනවා.පළාත් පාලන නව මැතිවරණ ක්‍රමය විග්‍රහ කළවිටද මෙය පෙනීගොස් ඇති බවයි ඔහු පාර්ලිමේන්තුවේ දී අද(01) කියා සිටියේ.එවිට දුර්වල මධ්‍යම ආණ්ඩුවක් බිහිවනු ඇති බවත් රට අස්ථාවර වනු ඇති බවත්  එවිට ජාත්‍යන්තර බලපෑම තවත් වැඩිවනු ඇති බවත්  සංහිඳියාව වෙනුවට අරගල හටගනු ඇති බවත් ඔහු කියා සිටියා.ආණ්ඩුක්‍රම ව්‍යවස්ථා සම්පාදක මණ්ඩලයේ මෙහෙයුම් කමිටුව 2017/09/21 දින සභාගත කරන ලද මෙහෙයුම් කමිටු අතුරු වාර්තාව සම්බන්ධයෙන් ඔක්තෝම්බර් 30 ආරම්භ වූ  පාර්ලිමේන්තු විවාදයේ දී අද(01) අමාත්‍ය සුසිල් ප්‍රේමජයන්ත කළ කතාව සම්පුර්ණයෙන් පහත දැක්වෙනවා."අද දින ආරම්භවන මෙම විවාදයේ ප්‍රස්තූතය වී ඇත්තේ මෙහෙයුම් කමිටු අතුරු වාර්තාවයි.